Document ID: 31992R3714

ΚΑΝΟΝΙΣΜΟΣ (ΕΟΚ) αριθ. 3714/92 ΤΗΣ ΕΠΙΤΡΟΠΗΣ της 22ας Δεκεμβρίου 1992 για την τροποποίηση ορισμένων κανονισμών σχετικών με την κοινή οργάνωση της αγοράς στον τομέα του κρέατος πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 περί της διαδικασίας προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3208/89 (2), και ιδίως το άρθρο 2 παράγραφος 1,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 1235/89 (4), και ιδίως το άρθρο 5 παράγραφος 3 και το άρθρο 9 παράγραφος 3,
τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 περί ειδικών μέτρων όσον αφορά ορισμένα γεωργικά προϊόντα υπέρ των γαλλικών υπερποντίων διαμερισμάτων (5), και ιδίως το άρθρο 4 παράγραφος 5,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 σχετικά με ειδικά μέτρα όσον αφορά ορισμένα γεωργικά προϊόντα υπέρ των Αζορών και της Μαδέρας (6), και ιδίως το άρθρο 10,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 σχετικά με ειδικά μέτρα όσον αφορά ορισμένα γεωργικά προϊόντα υπέρ των Καναρίων Νήσων (7), και ιδίως το άρθρο 4 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2505/92 της Επιτροπής της 14ης Ιουλίου 1992 για την τροποποίηση των παραρτημάτων Ι και ΙΙ του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (8) προβλέπει υποδιαίρεση για τους ζωντανούς πετεινούς και τις ζωντανές κότες με βάρος που δεν υπερβαίνει τα 185 γραμμάρια που υπάγονται στον κωδικό ΣΟ 0105 11 και για το νωπό ή διατηρημένο με απλή ψύξη συκώτι (foie gras) που υπάγεται στον κωδικό ΣΟ 0207 31 με ισχύ από 1ης Ιανουαρίου 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Αυγών και του Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα του κανονισμού (ΕΟΚ) αριθ. 572/73 της Επιτροπής της 26ης Φεβρουαρίου 1973 για τον καθορισμό του καταλόγου των προϊόντων των τομέων των αυγών και του κρέατος πουλερικών που επωφελούνται του καθεστώτος του προκαθορισμού των επιστροφών κατά την εξαγωγή (9), ο κωδικός ΣΟ 0105 11 00 αντικαθίσταται από τον κωδικό ΣΟ 0105 11.
2. Στην παράγραφο 1 του άρθρου 1 και στην παράγραφο 2 του άρθρου 5 του κανονισμού (ΕΟΚ) αριθ. 2777/75, ο κωδικός ΣΟ 0207 31 00 αντικαθίσταται από τον κωδικό ΣΟ 0207 31.
3. Στα παραρτήματα Ι και ΙΙ του κανονισμού (ΕΟΚ) αριθ. 2778/75 του Συμβουλίου της 29ης Οκτωβρίου 1975 περί καθορισμού των κανόνων υπολογισμού της εισφοράς και της τιμής ανασχέσεως που εφαρμόζονται στον τομέα του κρέατος πουλερικών (10), ο κωδικός ΣΟ 0105 11 00 αντικαθίσταται από τον κωδικό ΣΟ 0105 11.
4. Στο παράρτημα του κανονισμού (ΕΟΚ) αριθ. 3011/79 της Επιτροπής της 20ής Δεκεμβρίου 1979 περί καθορισμού των συντελεστών υπολογισμού των εισφορών για τα παράγωγα προϊόντα στον τομέα του κρέατος πουλερικών και για κατάργηση του κανονισμού αριθ. 199/67/ΕΟΚ (11), ο κωδικός ΣΟ 0207 31 00 αντικαθίσταται από τον κωδικό ΣΟ 0207 31.
5. Ο κωδικός ΣΟ ex 0105 11 00 αντικαθίσταται από τον κωδικό ΣΟ ex 0105 11:
- στο στοιχείο στ) της παραγράφου 1 του άρθρου 4 του κανονισμού (ΕΟΚ) αριθ. 3763/91,
- στο στοιχείο δ) της παραγράφου 1 του άρθρου 4 των κανονισμών (ΕΟΚ) αριθ. 1600/92 και (ΕΟΚ) αριθ. 1601/92,
- στο παράρτημα του κανονισμού (ΕΟΚ) αριθ. 1726/92 της Επιτροπής της 30ής Ιουνίου 1992 περί λεπτομερειών εφαρμογής του ειδικού καθεστώτος για τον εφοδιασμό των Αζορών και της Μαδέρας με προϊόντα των τομέων των αυγών και του κρέατος πουλερικών (12),
- στο παράρτημα ΙΙ του κανονισμού (ΕΟΚ) αριθ. 1729/92 της Επιτροπής της 30ής Ιουνίου 1992 περί λεπτομερειών εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα των τομέων των αυγών και του κρέατος πουλερικών (13),
- στο παράρτημα του κανονισμού (ΕΟΚ) αριθ. 2826/92 της Επιτροπής της 29ης Σεπτεμβρίου 1992 περί λεπτομερειών εφαρμογής του ειδικού καθεστώτος για τον εφοδιασμό των γαλλικών υπερποντίων διαμερισμάτων με προϊόντα των τομέων των αυγών και του κρέατος πουλερικών (14).
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1992.

Labels: 17
6